***«Қашықтықтан оқыту заман талабы» баяндама***

***Кіріспе***

**Елімізде жарияланған төтенше жағдайға байланысты білім беру саласында үлкен өзгерістер орын алуда. Осыған орай, дәстүрлі білім беру жүйесінен  жаңа форматта жұмыс жасауға көшу қажеттілігі туындады. Барша ұстаздар қауымының алдына жаңа мақсат-міндеттер қойылды.**

Кез келген ел өзінің келешегін өскелең ұрпағымен байланыстырады. Әр ұрпақтың пешенесіне жазылған заман ағымы, кезең тынысы болады. ХХІ ғасыр бүгінгі ұрпаққа, яғни біздерге бұйырған бақыт деп ойлаймын. Ата-бабаларымыз болашақ ұрпақ үшін ақтық демі қалғанша күресіп, бізге егемендік алып берді. Қазақ даласы ата-бабаларымыз ғасырлар бойы арман еткен және сол жолда зор құрбандықтарға душар болып, өз тәуелсіздігін жеңіп алды. Еліміздің ертеңі, мемлекетіміздің жарқын болашағы білімді де білгір жастардың қолында. Елдің ертеңгі сенімі де жастардың мойнында. Қай заманда болмасын қоғамның қозғаушы күші – жастар. Осы ретте Нұрсұлтан  Әбішұлы Назарбаевтың «Мен, сіздер, бүгінгі жастар ерекше ұрпақ екендеріңізді қайталаудан жалықпаймын. Сіздер тәуелсіз Қазақстанда өмірге келдіңіздер және сонда ержетіп келесіздер. Сіздер жастық шақтарыңыздың уақыты – біздің еліміздің көтерілу және гүлдену уақыты. Сіздер осы жетістіктер рухын және табысқа деген ұмтылушылықты бойларыңызға сіңірдіңіздер», - деген сөзі мемлекетпен ұлт болашағы жастар болашағымен тікелей байланысты екендігін айқындайды. Жасыратыны жоқ, республикамыздың барлық өңірлерінде жастар белсенділігі күшейіп келеді. Жастар әлеуметтік және қоғамдық өмірдің белортасынан табылып келеді. Елбасы Қасымжомарт Тоқаевтың Қазақстан жастарына деген сенімі жоғары екендігін, бүгінгі қыз-жігіттеріміздің интелектуалдық белсенділігін жоғары бағалайтындығын біледі.

**Мақсаты:** Қашықтықтан оқыту жағдайында оқушылардың білім сапасын арттыру**.** Онлайн жүйеде сабақ берудің әдіс-тәсілдерімен таныстыруға, қашықтықтан оқытуда мультимедиялық технологияларды тиімді қолданудың әдіс-тәсілдерін игеруге бағытталған.

**Өзектілігі:** Қашықтықтан оқытуда оқушылардың сабаққа деген қызығушылығы бәсеңдеп, виртуалдық ойындарға құмарлығы артуда. Осы мәселені шешудің жолдарын қарастыру.

**Қашықтан оқыту** кезіндегі білім беру үрдісінің негізін жеке кесте бойынша өзіне ыңғайлы жерде оқуға мүмкіндігі болатын, оқытудың арнайы құралдары жиынтығы өзінде бола отырып, электронды және қарапайым пошта, телефон арқылы оқытушылармен келісілген байланыс жасауына, сонымен қатар, күндізгі бөлімде де мүмкіндігі болатын, оқып үйренушінің мақсатқа бағытталған және бақыланатын қарқынды өзіндік жұмысы құрайды.

Қашықтықтан оқыту бұл білім беру жүйесінің ғаламдық жаңа беталысы. Оны әлемнің үздік деген оқу орындары дәйекті түрде жүзеге асырып келеді. Жалпы карантиндік жағдай біз үшін сынақтан өтудің де, әрі осы бағыттағы жетістіктерді көрсетудің де жақсы мүмкіндігі болуға тиіс.

Көрнекті педагог **В. Ф. Сухомлинский** «Егер мен сабақ беруші ғана болсам, педагогтік деңгейге көтеріле алмас едім, шәкірттерімнің жүрегі мен үшін қақпасын мәңгі ашпас тас қамалдай болып қала берер еді»-, деген сөзін өз санамызға сіңіріп, бұл тұжырымға көп мән беруге болады. Мысалы, мектеп оқушыларының көпшілігі **информатика** пәнін меңгеруде көптеген қиыншылықтарға ұшырайды. Әрине, басқа пәндерге қарағанда бұл пәннің қиыншылығы да баршылық, өйткені күн өткен сайын жаңа программалар мен бағдарламалар көбеюде. Бірақ кез келген пәнді жақсы меңгеру үшін оқушылардың сол пәнге деген қызығушылығын арттыру керек. Оқушылардың қызығушылығын арттыру мұғалімнің шеберлігіне келіп тіреледі.
 Жас ұрпаққа жан - жақты білім беру әрбір ұстаздың басты міндеті. Қай әдісті пайдалансақ та алға қойған мақсат біреу. Ол оқу бағдарламасының материалдық мазмұнын оқушы бойына сіңіру.

Білім және ғылым министрі **Асхат Аймағамбетов**: «Қашықтықтан оқытуға келетін болсақ, біз оны онлайн оқытумен шатастырмауымыз керек. Қашықтық форматының ұғымы әлдеқайда ауқымды және бірден бірнеше әдістерді пайдалануға мүмкіндік береді. Мұндай формат сабақты геймификациялауға (ойын түрінде өткізуге), өзін-өзі ширау деңгейін арттыруға, ең бастысы оқытуды дербестендіруге мүмкіндік береді. Бұл – біз қол жеткізуге ұмтылып отырған қажетті, әрі тиімді оқыту жүйесі», деген еді.

Заманауи технологиялар шәкірт пен оқытушы арасын байланыстырушы болып табылады.  Оқыту корпоративтік желіде, Интернет желісінде, электрондық пошта арқылы және басқа заманауи байланыс құралдарын пайдалану арқылы жүргізіледі.

Қашықтан оқыту өте икемді жүйе, ол барлық оқу үрдісіне қатысушыларға  сабақты қолайлы уақытта таңдауға мүмкіндік береді. Бұл қашықтан оқытудың пайдасының екінші маңызды дәлелі .

Интернет желісіне қосылу мүмкіндігі бар (тіпті өте жиі емес) компьютер неме планшет, смартфондарды пайдалану арқылы   кез-келген уақытта және кез келген жерде оқуға мүмкіндік береді. Бұл, әсіресе, қазіргі пандемияға байланысты үйде отырып білім алуға мүмкіндік береді.

Қашықтықтан оқыту – педагогтың алыстағы оқушымен ақпараттық технологиялар көмегімен байланысы арқылы білім беру формасы. Оқушы:

-Әзірленген бағдарламамен өз бетінше жұмыс істейді.

• Алдын ала жазылған видео сабақ, дәрңстерді көреді,тыңдайды.

• Тапсырмаларды орындайды.

• Онлайн чатта мұғаліммен кеңеседі, талқылайды және жұмыстарын тексеруге болады.

Алдағы уақытта тәуелсіздігіміздің тамырын тереңдетіп, Қазақстанды іргелі мемлекетке айналдыру біздің қолымызда, яғни жауапкершілігінде. Сондықтан жастар қауымы уақыттың кез-келген сынағына дайын болып, бәсекеге төтеп беру керек. Санасы сергек, замандық технологияларды меңгерген Отанымыздың нағыз патриоттары ғана осындай сынақтардан сүрінбей өте алмақ.

Ең дамыған елдердің оқыту үдерісіне заманауи ақпараттық технологияларды енгізу тенденциясы қазіргі уақытта білім беру жүйесінде түбегейлі өзгерістер үдерісі жүріп жатқанын көрсетеді. Білім беру сапасына қойылатын заманауи талаптарға сәйкес білім беру мекемелерін қайта жабдықтау жұмыстары жүргізілуде. ЖОО оқытушылары мен қызметкерлерінің алдында тұрған жетекші міндеттердің бірі - қашықтықтан білім беру жүйесін енгізу ғана емес, сонымен қатар жаңа технологиялардың білім беру үдерісіне жағымды әсерін қамтамасыз ету, яғни. күшті жақтарын дамыту және жағымсыз жақтарын азайту қажеттілігі.

**Қашықтан оқыту дегеніміз** — мұғалім мен оқушы арасында қандай да қашықтықта интернет ресурстарының сүйемелдеуімен өтілетін оқытудың формасы, яғни интернет желілерінің көмегімен белгілі бір арақашықтықта оқыту.

Қашықтан оқытуды ұйымдастырудың 3 түрлі формасы бар: онлайн (синхрондық) және оффлайн (асинхрондық), және кең таралған үшінші түрі вебинар

**Онлайн (синхронды) режимдегі оқыту** дегеніміз – интернет ресурстарының көмегімен ағымдағы уақытта белгілі бір қашықтықта мұғалім экранын көру арқылы оқытуды ұйымдастыру формасы.

**Оффлайн (асинхронды) режимдегі оқыту** дегеніміз - интернет ресурстарының көмегімен (электрондық пошта) мұғалім мен оқушы арасындағы ақпарат алмасуды қамтасыз етуге мүмкіндік беретін оқытудың формасы.

**Вебинар**дегеніміз – интернет желілерінің көмегімен семинарлар мен тренинтер өткізу формасы.

Қазақстандағы пандемия жағдайында еліміздің мектеп оқушылары қашықтан оқыту режиміне көшті. Әрине мұндай жағдай ата-аналарға, оқушыларға, мұғалімдерге оңай болған жоқ. Мектепке баланы жіберіп, мұғалімге сенім артқан ата-аналар жауапкершілікті толыққанды сезінді. Оқу үрдісін қалыпты ұйымдастыру барысында, яғни оқушы күнде мектепке барып, мұғалімнің алдын көріп білім алу жағдайында көп ата-ана оқу үрдісінен шет қалып отыратын. Олар бұл жағдайда негізгі жауапкершілік ұстаздарда деп ойлайтын. Ал, қашықтан оқыту барысында ата-ана өз ұрпағының өз бетінше білім алуына тікелей жауапты екенін түсінді. Бұл жағдай ата-анаға да, оқушыға да үлкен жауапкершілік жүктеп отыр.

Ендеше осы қашықтан оқытудың артықшылықтары мен кемшіліктеріне қысқаша тоқталып өтейік.

**Артықшылықтары:**

1. **Кез-келген уақытта білім алу мүмкіндігі.**

Қашықтан оқытылатын оқушы материалды меңгеруге қашан және қай уақытта кірісетінін өздігінше шеше алады.

1. **Өз қалауыңыз бойынша білім алу мүмкіндігі**

Оқушыларға қатарластарымнан артта қаламын деп қобалжудың қажеті жоқ. Сіз әрқашан күрделі мәселелерді зерттеуге қайта орала аласыз, бірнеше рет видео дәрістерді көре аласыз, мұғаліммен хат алмасып және оны қайта оқи аласыз, өзіңізге белгілі тақырыптарды өткізіп жібере аласыз. Ең бастысы жақсы нәтиже көрсету

1. **Кез-келген жерде білім алу мүмкіндігі**

Оқушылар үйден шықпай-ақ, әлемнің кез-келген жерінде оқи алады. Оқытуды бастау үшін сізде Интернетке қосылған компьютер болуы керек. Күн сайын мектепке бару қажеттілігінің болмауы, мүмкіндігі шектеулі жандар үшін қолайлы.

1. **Оқудың жоғары нәтижелері**

Американдық ғалымдардың зерттеулеріне сүйенсек, қашықтықтан оқыту нәтижелері дәстүрлі білім беру нәтижелерінен кем түспейді, тіпті, одан да жоғары. Қашықтан білім алушы оқу материалдарының көпшілігін өз бетінше оқиды. Бұл тақырыптарды есте сақтау мен түсінуді жақсартады. Ал білімді практикада, жұмыста бірден қолдана білу олардың білімдерін бекітеді. Сонымен қатар, оқу үрдісінде жаңа технологияларды қолдану оны қызықты ете түседі.

1. **Мобильділік**

Мұғалімдермен байланыс синхронды және асинхронды жолдармен өткізіледі.

Қанша артықшылықтарын келтірсек те, қашықтан оқытудың кемшіліктері де жоқ емес.

**Кемшіліктері:**

1. **Күшті мотивация қажет.**

Қашықтан білім алушы оқушы барлық оқу материалдарын дербес оқиды. Бұл ерік-жігер, жауапкершілік пен ұстамдылықты талап етеді. Сыртқы бақылаусыз оқудың қарқыны төмендейді.

**2. Қашықтан білім беру коммуникативтік икемділікті дамыту үшін қолайсыз.**

Қашықтан оқыту кезінде оқушылардың бір-бірімен және мұғалімдермен жеке байланысы аз болады. Сондықтан оқытудың бұл формасы сыпайылықты, сенімділікті, командада жұмыс істеу дағдыларын дамытуға жарамайды.

**3. Практикалық білімнің болмауы**

Көптеген практикалық сабақтарды қамтитын мамандықтар бойынша оқыту қашықтықта қиынға түседі. Тіпті, ең заманауи тренажерлар болашақ дәрігерлерге немесе мұғалімдерге тәжірибені алмастыра алмайды.

**4. Компьютерлік сауаттылықтың жеткіліксіздігі**

Негізінен, мұғалімдер құрамының аға буыны қашықтан оқыту технологиясын меңгеруде қиындықтар туындайды.

**5. Шалғай өңірлердің қашықтығы**

Қазақстанда шалғай аудандарда қашықтықтан оқытуға ерекше қажеттілік туындайды. Алайда, оқығысы келетіндердің көбісінде интернетке қосылған компьютер жоқ.

  Қазіргі кезде Қазақстан оқушылары қашықтан білім алуда, бұл оқыту түрі дарынды, ізденімпаз оқушы үшін тиімді болса, ал үлгерімі мен жауапкершілігі төмен оқушы үшін біршама қиынға соғары сөзсіз...

Қашықтықтан оқытуды күндізгі және сырттай оқу сияқты классикалық оқыту түрлерінен айыру керек. Қашықтықтан оқыту оқытуды ұйымдастырудың әр түрлі формаларына ие, оны жүзеге асырудың әр түрлі әдістері, студенттердің, сонымен қатар оқушылармен мен мұғалімдердің өзара әрекеттесу формалары түбегейлі ерекшеленеді. Алайда, білім берудің классикалық формалары сияқты қашықтықтан оқыту мақсаты, мазмұны, міндеттері, іске асыру формалары мен оқу құралдарының болуымен сипатталатынын түсіну керек. Осыған сүйене отырып, біз қашықтықтан оқытуды жалпы білім беру жүйесінде өмір бойы білім берудің ажырамас бөлігі ретінде қарастыру керек деген қорытынды жасауға болады.

Қазіргі уақытта ақпараттық технологияларды білім беру үдерісіне енгізу барысында бірнеше жағымсыз жағдайлар кездеседі.

Оқу процесінде адам факторы маңызды рөл атқарады, өйткені мұғалім оқушымен тікелей байланыста белгілі бір дағдыларды аудара алады және сіңіре алады, ал қашықтықтан білім беру кезінде ол толығымен немесе ішінара жоғалады;

Бұрынғы оқыту әдістері жаңа технологияларға сәйкес келмейді, ал оқу мен оқу материалдарының көпшілігі қашықтықтан оқытуға жарамсыз;

Кейбір мамандықтар бойынша қашықтықтан оқу мүмкін емес, өйткені кейбір пәндер оқытушының бақылауымен өткізілетін күрделі зертханалық семинарларды қажет етеді.

Көптеген мұғалімдердің ақпараттық технологиялармен жұмыс істеу дағдыларының жоқтығы. Осыған байланысты қашықтықтан білім беруде қолдануға жарамды оқу материалын дайындауда қиындықтар туындайды.

Сондай-ақ, қашықтықтан оқытуды енгізу кезінде туындайтын мәселелердің бірі - оқушылар арасындағы білімнің болуын бақылау. Оқушының пәнді игеруге және білімнің бар екендігін растауға қажетті белгілі бір тапсырмаларды өз бетінше орындайтындығына толық кепілдік жоқ. Бұл мәселенің ішінара шешімі - on-line бақылау немесе аралас оқыту технологияларын қолдану.

Орта білім беру жүйесіне қатысты үлкен жұмыс атқарылуда, қазірдің өзінде нәтиже бар деп айтуға болады. Біз қашықтан білім беру саласында жұмыс істейтін «Bilimland», «Күнделік» сынды платформалармен жұмыс жасап отырмыз. Біз бүгінгі таңда осы көмекші ұйымдардың нұсқаулығын басшылыққа ала отырып оқушыға білім берудеміз, ол біздің ұрпағымызды болашақта ізденімпаз, білімді өз бетімен жұмыс жасауға бейімдеп үйретері сөзсіз.

Қашықтықтан оқыту оқу жүйесіндегі жаңа формат болғандықтан, алғашында қобалжу болғанын мұғалімдер қауымы жасырмайды. Ұстаз бен ата-ана және шәкірт бірлесе жұмыс жасаса, бұл олқылықтың да орнын толтыруға болады. Жаңаша оқыту жүйесі заман талабына жатады.

Onlinemektep платформасы арқылы сабақты қызықты өтуге болды. Ол үшін мұғалім алдын ала видеоролик түсіріп дайындап оны платофрмаға жүктеуге болады. Оқушы тақырыпты толық меңгеру үшін сол сабаққа байланысты конспект жазуға болады. Яғни оқушы бүгінгі тақырып туралы оқып таныса алады. Сол видеоролик арқылы оқушы ақпаратты тез қабылдап жаттай алады. Тақырыпты оқып меңгеріп болғаннан кейін оқушының білімін пысықтау үшін тест тапсырмалары ретінде мұғалім **интерактивті сабақты** қосуына болады. **Интерактивті** сабақты қосқан кезде мұғалім бүгінгі тақырыпқа байланысты тест ретінде сұрақтар қоя отырып, оқушының бүгінгі сабақты қаншалықты сабақты түсініп, меңгергенін біледі. Сабақ кестесіне тақырыппен қоса үй тапсырмасын беруге болады. Оқушылар орындаған үй тапсырмасын жазып жіберуге немесе аудиожазба, бейнежазба түрінде, дәптеріне орындаған тапсырмны лезде жүктеп жібере алады. Бұл мұғалімнің жұмысын жеңілдетуге көмектеседі. Мұғалім үй тапсырмасын тексеріп кері байланыс жазып тиісті бағаларын қояды. Оқушы алған бағаларын көріп отырады. Бұл платформаны қолданудың бәр тиімділігі оқушы бұл тапсырмаларды кез келген уақытта орындай алады, демек **ата анасы жұмыста болған уақытта** оқушы сабаққа қатыса алмайтын жағдайда кешкі уақытта орындап жіберуіне болады, яғни уақыт шектеулі емес деген сөз . Бұл қазіргі пандемия жағдайында өте тиімді болып отыр. Оқушы алған бағаларын күнделік айдарында көре алады. Ол жерде оқушының алған бағалары көрініп тұрды. Ата ана балаларының алған бағаларын сол арқылы көре алады. Мектеп әкімшілігі осы платформада статистикадан оқушылардың қаншалықты сабаққа қатысып жүргенін бағалар статистикасын және білім сапасын бақылай алады. Бұл платформа арқылы қазіргі таңда өзекті **проблема** оқушының пандемия жағдайындағы білім алуын қамтамасыз етуін толықтай жүзеге асырып отыр деп айта аламын.

Қазіргі таңда ешкімге жасырын емес оқушылар көп уақытын смартфон, плншет немесе компьютерде әртүрлі **виртуалдық ойындар** ойнауға құмартып отыр. Соның ішінде  **Free Fire (фри файер), Maincraft (майнкрафт)** виртуалды онлайн ойындар оқушылардың санасын улап, көп уақытын тиімсіз өткізуде. Бұл өз алдына бір өзекті проблема деп те айтуға болады. Сондықтан білімін жетілдіруде **ойын** арқылы бере отырып біз оқушылардың сабаққа деген ынтасын арттырамыз. Ойын арқылы оқушы ақпаратты тез қабылдайды, ойын ойнауда тез жалығып кетпейді және қызықты ақпарттарды естерінде сақтайды. Бұл ретте қазіргі таңда ойын ретінде ұсынуға болатын  **Quizizz, Kahoot**, **Quizlet** сияқты жаңа ойын платформаларын қолдануға болады. Бұл платформаларда оқушылар бір мезгілде әртүрлі тест тапсырмаларын орындауға, суреттер арқылы видео арқылы ақпараттарды алуға сте сақтауға мүмкіндік береді. Мұғалім бұл платформаларда тапсырмаларды құрастырып болғаннан кейін, оқушыларға сілтемесін жібереді. Оқушылар сол сілтеме арқылы мұғалімді таңдап ойын арқылы тапсырмаларды орындайды. Сабақ әрі қызықты әрі онлайн түрде өткізіледі. Сонымен қатар қашықтықтан оқытуда оқушыларға қызықты болу үшін bilimland платформасының ішіндегі «**imektep.kz»-ті** пайдалануға болады. Мұнда оқушыларға арналған 100 ден астам 5 минуттық анимациялық фильмдер мен ойындар құрастырылған. Ойын ойнау арқылы оқушылар білімін жетілдіре алады.

Білім беру ұйымдары қашықтан білім беру технологияларын пайдалана отырып, оқытуды сапалы ұйымдастыру жолдарын іздестірді. Қашықтан білім беру форматына көшуге шешім қабылдаған уақыттан бастап біздің мектеп ұжымы да жоспарлы жұмыс жүргізуге кірісті. Ең алдымен, мектептегі  290 оқушы мен 46 педагогтің дербес ақпараттық техникамен қаншалықты қамтамасыз етілгендігі, интернет жүйесіне қосылу мүмкіндіктері туралы ақпарат жинақтаудан бастадық.

Барлық жауапты қызметкерлердің жүйелі жұмысы нәтижесінде мектебімізге қарасты  20 отбасы компьютерлік техника және роутерлермен қамтамасыз етілді. Сондай-ақ, 5 мұғалімге дербес компьютер және 5 педагогке  роутер берілді. Осылайша, ұстаздарымыздың барлығы сапалы білім беру үшін дербес ақпараттық техникамен толық жабдықталды.

Оқушыларымыздың 70 пайызы  смартфон, 30 пайызы компьютерлік техника, планшет құрылғысы арқылы қашықтан білім алуға дайын екендігі анықталды.

Қашықтан оқытуды жүйелі ұйымдастыру және қолдау көрсету мақсатында педагогтерге, оқушыларға, ата-аналарға арналған нұсқаулықтар  мектеп сайтында, Кundelik.kz платформасында жарияланды.

Мектеп әкімшілігі жұмыс жоспарын қайта қарастырып, түзетулер енгізді.

Білім беру ұйымы құрылымындағы әр сала қашықтан оқыту режимінде нәтижелі де, сапалы  жұмыс жүргізуі үшін арнайы циклограмма жасалды. Сонымен қатар, ата-аналар, оқушылар, мұғалімдер тарапынан  кездескен қиындықтарды дер кезінде шешу үшін жұмыс штабы құрылды.

Ең алдымен, мұғалімдердің ақпараттық құзыреттіліктерін дамыту үшін онлайн курстар, вебинарлар ұйымдастырылды. Педагогтерге өз пәні бойынша білім контентін жасауда үнемі әдістемелік нұсқаулықтар, ұсыныстар, кері байланыс беріліп келеді.

Әдістемелік өзара көмек көрсету барысында мектебімізде көшбасшы мұғалімдерден құрылған команданың жұмысы айтулы үлес қосты. Барлық пән мұғалімдері Қазақстан Республикасы Білім және ғылым министрлігі тарапынан келіп отырған нормативтік құқықтық актілермен уақтылы таныстырылып, түсіндірме жұмыстары жүргізілді.

Мектептің корпоративті жұмыс платформасы аясында «Қашықтан оқыту: сұрақтар мен жауаптар» атты айдар тұрақты жүргізілуде. Мысалы,  қашықтан оқытудың алғашқы аптасында оқу тапсырмаларының көлемі жағынан бірқатар мәселелер  туындаған  болатын. Алайда, оқу тапсырмаларының көлемі министрліктің 2020 жылғы 13 сәуірдегі № 140 бұйрығымен бекітілген нұсқаулық бойынша реттелді. Бүгінгі таңда оқушыларымыздың 65-70 пайызы «оқу тапсырмаларын орындауға күніне 2-3 сағат жұмсаймыз» деп көрсетіп отыр.

Қашықтан оқыту Kundelik.kz, BilimLand, Googlе Classroom платформалары және WhatsApp желісі арқылы жүзеге асырылуда. Сонымен қатар, «Балапан» арнасындағы ТВ-сабақтар арқылы да балалар білім алуда.

Оқушылардың қажеттілігіне және мүмкіндіктеріне қарай ZOOM, Меет платформалары арқылы онлайн сабақтар да жүргізілуде. Бір отбасында бірнеше оқушы бар екені ескеріліп, икемді сабақ кестесі  жасалды. Әр бала оқумен қамтамасыз етілді. Басқа аймақтарда  жүрген оқушыларымыздың да мүмкіндіктері назарға алынды. Осылайша, бірде-бір оқушымыз оқыту үрдісінен тыс қалған жоқ.

Жоспарланған жұмыстарға сай әр аптада мұғалімдермен, оқушылармен, ата-аналармен мектеп әкімшілігі ашық диалог жүргізіп отырады.  Соның нәтижесінде мәселелер анықталып, дер кезінде шешімдер қабылдап отырмыз. Мысалы, мектеп басшысы «Оқушы үні» жобасы аясында барлық сынып оқушыларымен онлайн форматта білім алу барысы қалай  ұйымдастырылып отырғандығы туралы рефлексивті ашық диалог  жүргізді. Сонымен қатар, проблемаларды анықтау мақсатында Googlе формасы арқылы сауалнамалар алып, мониторинг жасап отырамыз. Нәтижесінде, анықталған мәселелер бойынша оқушыларға, ата-аналарға, мұғалімдерге қолдау көрсету жолдары қарастырылады.

Мектебіміздің педагогикалық-психологиялық қызметі де мұғалім, оқушы, ата-анаға қолдау көрсету мақсатында жеке кеңестер, онлайн тренингтер өткізіп, ақпараттық брошюралар құрастырды. Осындай  игі шаралар   жүйелі жұмыстар жасауға мүмкіндік беруде. Оқушыларымыздың үйдегі бос уақытын тиімді ұйымдастыруға «Оқырман отбасы» клубы мүшелері өз үлесін қосуда.  Үй жағдайында оқыған кітаптары туралы онлайн кездесулер, пікірталастар өткізуде.

Бүгінгі таңда жиынтық бағалауды өткізу кестесі жасалды. Кестеде бір отбасында бірнеше оқушы бар екендігі ескеріліп, әр баланың назардан тыс қалмауы үшін оңтайлы шешімдер қабылданды. Жиынтық бағалау тапсырмаларын пән мұғалімдері күнделікті өтіп жатқан тақырыптарына, оқу тапсырмаларына, мақсаттарына негіздеп жасады.

Әр әдістемелік бірлестік мұғалімдері бір-бірімен тығыз байланыс жасап, бір-біріне қолдау көрсетіп отырды. Атап айтарлығы, мұғалім де, оқушы да, ата-ана да кері байланыстың маңыздылығын түсіне бастады. Әрбір кездескен кедергіні шешу жолында бірлесе жұмыс жасау арқылы оң нәтижеге қол жеткіздік. Қашықтан оқыту кезеңіндегі өзекті мәселелерді шешуде үнемі білім алушының, ата-ананың, пән мұғалімінің пікірі  басшылыққа алынып отырды.

Жаңа заманауи технологиялардың дамыған уақытында өзгеріске тез икемделген жаңа тұлға қалыптасуда. Білім алушыларымыз көп оқу, іздену қажеттілігін түсініп, ХХІ ғасырда қажет дағдылардың маңыздылығына көз жеткізді деп сенім білдіремін.

**Қорытынды:** Мен ұстаз ретінде қашықтықтан оқыту барысында Онлайн мектеп платформасын қолдану оқушылар мен ата аналарға өте тиімді деп есептеймін. Дегенмен сабақ өтуімізге, оқушылардың білім алуына, ұстаздардың өзара тәжірибе алмасуға ештеңе де кедергі бола алмайды. Өйткені ойымыз бір, мақсатымыз бір, арманымыз ортақ! Біз біргеміз!

Атап айтарлығы, мұғалім де, оқушы да, ата-ана да кері байланыстың маңыздылығын түсіне бастады. Әрбір кездескен кедергіні шешу жолында бірлесе жұмыс жасау арқылы оң нәтижеге қол жеткізудеміз. Қашықтан оқыту кезеңіндегі өзекті мәселелерді шешуде үнемі білім алушының, ата-ананың, пән мұғалімінің пікірі  басшылыққа алынады.

Сонымен, қашықтықтан оқыту жүйесінің рөлі білім саласы үшін өте жоғары, себебі бұл жүйе арқылы оқытушыларымыз бен оқушыларымыз әлемдік ақпараттармен байланысуға, ғылыми және шығармашылық жұмыстарын жетілдіруге, әлемдік ақпарат кеңістігінде өздерінің білімдерін шындауға зор мүмкіндік алады.

Айтылғандарды қорытындылай келе, қашықтықтан білім берудің барлық жағымды және жағымсыз жақтарына қарамастан Қазақстан жағдайларына бейімделген жаңа технологиялардың дамуына үміт білдіргім келеді.

**Қoлдaнылғaн әдебиеттеp**

1. Нaзapбaев Н.Ə. «Қaзaқcтaн өз дaмуындa aлғa жaңa cеpпіліc жacaу қapcaңындa» 2006 жыл.

2. Қaзaқcтaн және ТМД елдеріндегі   білім беpуді aқпapaттaндыpудың  IV Хaлықapaлық фopумының ғылыми мaқaлaлap жинaғы   (18-19 бет.  38-39 бет. 118-119 бет.   460-461 бет).

3. Білім беру ұйымдарына электрондық оқыту жүйесін енгізу жағдайында педагогтардың біліктілігін арттыруды  ұйымдастыру әдістемесі / Ахметова Г.К., Караев Ж.А., Мухамбетжанова С.Т. // Алматы:АҚ «ҰБАО «Өрлеу», 2013.

4. Caйт: www.edu.gov.kz

5. Zoom Video Communications Википедия aшық энциклoпедияcы.

6. Coлoвьевa Т.A. Бoлaшaқ мұғaлімдеpдің пәнді дaйындaудaғы қaшықтықтaн oқыту технoлoгияcы

7. Cеpгиенкo И.В. Қaшықтықтaн oқыту пpoцеcін мoдельдеу негіздеpі. // Білім беpудегі иннoвaциялap. — 2005.-№2. — S.43-53

8. Қазақстан және ТМД елдеріндегі   білім беруді ақпараттандырудың IV Халықаралық форумының ғылыми мақалалар жинағы (18-19 бет.38-39 бет. 118-119 бет. 460-461 бет).

9. Журнал «Мектеп» № 11(6 бет)

10. Журнал «Информатика негіздері» № 1 – 2010 ж (11-14 б)